Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 341/12/7710	Stará Ľubovňa, 12.9.2012
EEČ : 2-59-74-2012

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Obvinený XXXXX dňa 26.07.2012 okolo 11.30 hod. vo svojom byte na Ul. Železničiarskej č. 364/49 v obci XXXXX okr. XXXXX sexuálne zneužil maloletého O.S. nar. XXXXX tým spôsobom, že pri tom ako maloletý uňho v byte hral hry na počítači,  hladil ho po bruchu a stehnách až ku genitáliam, bozkával ho na ústa a následne mu stiahol nohavice a vzal si do úst jeho pohlavný úd a chvíľu ho cmúľal, pričom obvinený nepoužil žiadne násilie a neskôr ho poslal domov. 
lebo je trestné stíhanie neprípustné podľa § 9 odsek 1 písmeno d
Odôvodnenie:
	Uznesením vyšetrovateľa PZ, Okresného riaditeľstva PZ v XXXXX, Odboru a kriminálnej polície v XXXXX sp. zn. ORP-XXXXX zo dňa 27.07.2012, bolo podľa § 199 ods. 1 Trestného zákona bolo začaté trestné stíhanie a  podľa § 206 ods. 1 Trestného poriadku vznesené obvinenie XXXXX za zločin  sexuálneho zneužívania § 201 ods. 1 Trestného zákona, ku ktorému malo dôjsť tak ako je to uvedené vo výrokovej časti tohto uznesenia. 

V priebehu vykonaného vyšetrovania boli vykonaný výsluch obvineného  XXXXX, výsluch osoby mladšej ako 14 rokov - XXXXX,  bola zabezpečená fotodokumentácia a  úmrtný list  XXXXX. 

Podľa § 215 ods. 1 písm. d/ Trestného poriadku s poukazom na ustanovenie § 9 ods. 1, písm. d/ Trestného poriadku prokurátor zastaví trestné stíhanie, ak je trestné stíhanie neprípustné, nakoľko v trestnom stíhaní ktoré už bolo začaté, nemožno pokračovať a musí byť zastavené proti tomu, kto zomrel alebo bol vyhlásený za mŕtveho.

	Zo zabezpečeného úmrtného listu vystaveného Matričným úradom v XXXXX dňa 01.08.2012 vyplýva, že  XXXXX, nar. XXXXX zomrel dňa 27.07.2012 v  XXXXX.

	Vzhľadom k vyššie uvedenému, teda skutočnosti, že obv. XXXXX dňa 27.07.2012 zomrel, bolo potrebné rozhodnúť tak ako je to uvedené vo výrokovej časti tohto uznesenia a trestné stíhanie zastaviť, nakoľko je neprípustné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka